Document ID: 31998R0282

31998R0282
L 028/5
SLUŽBENI LIST EUROPSKE UNIJE
03.02.1998.
UREDBA KOMISIJE (EZ) br. 282/98
od 3. veljače 1998.
o izmjeni Uredbe (EEZ) br. 2568/91 o karakteristikama maslinovog ulja i ulja komine maslina te o odgovarajućim metodama analize
KOMISIJA EUROPSKIH ZAJEDNICA,
uzimajući u obzir Ugovor o osnivanju Europske zajednice,
uzimajući u obzir Uredbu Vijeća br. 136/66/EEZ od 22. rujna 1966. o zajedničkoj organizaciji tržišta ulja i masti (1), kako je zadnje izmijenjena Uredbom (EZ) br. 1581/96 (2), a posebno njezin članak 35.a,
budući da su Uredbom Komisije (EEZ) br. 2568/91 (3), kako je zadnje izmijenjena Uredbom (EZ) br. 2472/97 (4), određene karakteristike maslinovog ulja i ulja komine maslina te odgovarajuće metode analize;
budući da se naknadnom provjerom pokazalo da je potrebno ispraviti tekst Uredbe (EZ) br. 2472/97; budući da je, kao rezultat toga, potrebno prilagoditi tekst Uredbe (EEZ) br. 2568/91;
budući da Uredba (EZ) br. 2472/97 stupa na snagu šezdesetog dana od dana objave u Službenom listu Europskih zajednica, odnosno 10. veljače 1998.; budući da bi i ova Uredba trebala stupiti na snagu na taj dan;
budući da su mjere predviđene ovom Uredbom u skladu s mišljenjem Upravljačkog odbora za ulja i masti,
DONIJELA JE OVU UREDBU:
Članak 1.
Slike 1., 2., 3. i 4. priložene ovoj Uredbi ovim se dodaju Prilogu XVIII. Uredbi (EEZ) br. 2568/91.
Članak 2.
Ova Uredba stupa na snagu 10. veljače 1998.
Ova je Uredba u cijelosti obvezujuća i izravno se primjenjuje u svim državama članicama.
Sastavljeno u Bruxellesu 3. veljače 1998.

Labels: 3
17
16